***Kevätkokous 2022***

Aika ke 30.3.2022 klo 15.30-

Paikka Teams-kokous

Lapin yliopisto, Yliopistonkatu 8, Rovaniemi

Läsnä

|  |  |
| --- | --- |
| Arja Piironen  Sari Ryhänen  Eija Kumpula  Lisbeth Jacobson  Riikka Tiuraniemi  Tarja Juntunen  Virpi Nurmela  Maija Rautiainen  Teija Hedriksson |  |
|  |  |
|  |  |

1 Kokouksen avaus

Puheenjohtaja avasi kokouksen kello 15:34

2 Kokouksen päätösvaltaisuuden toteaminen

Puheenjohtaja totesi kokouksen päätösvaltaiseksi

3 Kokousvirkailijoiden valinta

3 a) puheenjohtaja Tarja Juntunen

3 b) sihteeri Maija Rautiainen

3 c) pöytäkirjantarkastajat Virpi Nurmela ja Riikka Tiuraniemi

3 d) ääntenlaskijat Virpi Nurmela ja Riikka Tiuraniemi

4 Kokouksen esityslistan hyväksyminen

Hyväksyttiin kokouksen esityslista lisäyksellä kohta 9. Lakkotoimikunnan varayhteyshenkilön valinta.

5 Edellisen vuoden toimintakertomuksen ja tilinpäätöksen esittely

Esiteltiin toimintakertomus ja tilinpäätös jäsenkokoukselle/kevätkokoukselle.

6 Tilintarkastajien lausunto

Luettiin tilintarkastajien lausunto.

7 Tilinpäätöksen vahvistaminen ja vastuuvapauden myöntäminen tilivelvollisille

Vahvistettiin tilinpäätös ja myönnettiin vastuuvapaus tilivelvollisille.

8 Jäsenkyselyn asioiden keskustelu

Kevätkokouksen keskustelua varten toteutettiin jäsenkysely työhyvinvointiin liittyen 3.3.-31.3.2022 välillä. Kyselyn ja keskustelun vastauksista päätettiin tehdä kaksi toimenpidettä: 1.) Jäseniä tiedotetaan heitä koskevilla asioilla ja 2.) Työsuojelutoimikunnalle ja henkilöstöpäällikölle koostetaan tiedoksi kyselyssä korostuneita asioita ja toimenpiteitä, joilla voidaan vaikuttaa työhyvinvointiin.

Puheenjohtaja keskustelee ensin muiden ammattiyhdistysten kanssa tuloksista.

Jäsenille muistutettavia asioita:

Kevätkokoukseen kerätyn hyvinvointikyselyn pohjalta halutaan muistuttaa jäsenille:

* + Omalla ajalla ei tarvitse tehdä töitä ja ylitöitä tehdään vain työnantajan kirjallisesta pyynnöstä. Työ pitäisi tehdä työajalla, sillä muuten työntarve ei näy työnantajalle.
  + Työssä uupumistilanteissa työnantajan velvollisuus on järjestellä työtehtäviä uudestaan, jotta työkyky on mahdollista säilyttää.
  + Kolmikantaneuvotteluun/työterveysneuvotteluun saa pyytää omaa luottamusmiestä ja työsuojeluvaltuutettua tukemaan työntekijää.
  + Oman työterveyshoitajan Johanna Määtän, Terveystalo, kanssa voi lähteä keskustelemaan matalalla kynnyksellä työssä jaksamisesta, työn kuormittavuudesta ja työterveysneuvottelun tarpeesta.
  + Työterveyssopimukseen kuuluu lyhyt terapiapalvelut, joihin voi hakeutua työterveyshoitajan kautta.

Työsuojelutoimikunnalle (Sanna Mommo, työsuojelutoimikunnan puheenjohtaja, Jarmo Kiuru, työsuojeluvaltuutettu ja Jukka Sankala, työsuojelupäällikkö) ja henkilöstöpäällikölle (Mervi Alatalo) kootut huomiot keskustelusta:

**(Tähän liitetään myös kooste kyselyssä nousseista huolista.)**

* + Esimiehen tuki on tärkeä työhön palaamisessa pitkän sairaspoissaolon jälkeen. Työhön palaamisessa on hyvä olla lähiesimiehen seuranta voinnista ja tehtävien kuormittavuudesta. Lähiesimiehellä tulisi olla tarvittavia työkaluja työhön palaamisen tueksi.
  + Sairaspoissaolojen kuormittavuutta lisää lyhyissäkin poissaoloissa työtehtävien siirtyminen työhön paluuseen, jolloin työn kuormittavuus lisääntyy. Sijaisten saamiseen lyhyidenkin sairaspoissaolojen tilanteessa tulisi olla helpompaa. Usein työterveyshuollosta ei myönnetä kuin muutaman viikon jatkoa sairaspoissaolojaksolle.
  + Esimerkiksi työparityöskentely helpottaa työtehtävien jatkamista sairaspoissaolojen aikana. Työparityöskentely on myös työhyvinvointia lisäävä, kun työtehtäviä voi reflektoida työtä tehdessä.
  + Työhön palaamisessa on tärkeää työyhteisön ja lähiesimiehen tuki käytännön tasolla.
  + Varhaisen välittämisen malliin tulisi huomioida myös, mitä työkaluja lähiesimiehellä on puuttua huoleen. Huolen kertominen ei ole yksin huolta poistava tekijä, vaan huolelle pitäisi myös pystyä tekemään konkreettisia toimenpiteitä.
  + Hyväksi koettu käytäntö on ollut, että esihenkilöt kutsuvat jokaisen työntekijän kerran kuukaudessa palaveriin, jossa kerrataan menneen kuukauden tapahtumia ja tulevan kuukauden tehtäviä. Tällöin esihenkilöllä on mahdollisuus tunnistaa työssä jaksamisen riskejä ja puuttua havaittavaan uupumiseen.
  + Kaikille tehtävä uusien työntekijöiden perehdytys tulisi sisällyttää pakollisena työsopimuksen alkuun (1-2 päivää, jossa kerrotaan olennaiset asiat).
  + Organisaatiosähköpostit koettiin hyvänä, jolloin yksi ihminen ei ole vastuussa sähköpostin purkamisesta ja poissaolojaksot eivät vaikuta töiden etenemiseen. Nämä ei kuitenkaan ole kaikilla käytössä ja niiden käyttämiseen tulisi kehoittaa.
  + Yhteisöllisyyden lisääminen on tärkeää varsinkin nyt koronatilanteen mahdollistaessa rajoitukset huomioiden toisten näkemistä. Aikaisemmista tapahtumista (pilkkikilpailut, naamiaiset, grillijuhlat, Norjan retki jne.) pidettiin, sillä niissä kohtaa myös eri yksiköiden henkilökuntaa. Kaivataan ehdottomasti matalan kynnyksen tapahtuma, joihin saataisiin myös uusia työntekijöitä mukaan.
  + Työsuhdepyöräetu olisi hyvä saada käytännöksi. Yliopiston kampusalueelle kaivataan selkeästi valvottua pyöräkatosta, johon uskalletaan jättää myös kalliimpia pyöriä. Työsuhdepyöräetu tukisi yliopiston työntekijöiden kulkemista muuten kuin autolla, joka vaikuttaisi työntekijöiden hyvinvointiin ja lisää ilmastotietoisuutta.

9 Lakkotoimikunnan varayhteyshenkilön valinta

Jäsenistöstä ei löydy varayhteyshenkilöä lakkotoimikuntaan puheenjohtajalle, joten aluetoimistosta kysytään voiko sieltä toimia varayhteyshenkilönä lakkotoimikunnassa.

10 Muut asiat

Muistutettiin, että vuoden 2022 aikana on mahdollista käyttää 30 € tapahtumaetua yhteen tapahtumaan kuittia vastaan, sillä kevään yhteinen teatteriesityksen katsominen peruuntui.

Muistutettiin, että ammattiyhdistys tukee myös muita kulttuuritapahtumiin osallistumista 5 €/ lippu yhteensä 25 € edestä vuoden aikana kuittia vastaan.

11 Kokouksen päättäminen

Puheenjohtaja päätti kokouksen kello 16:48

Tarja Juntunen Maija Rautiainen

puheenjohtaja sihteeri

Pöytäkirjan tarkastajat

Virpi Nurmela Riikka Tiuraniemi